ગિન્ઝાથી માત્ર દસેક મિનિટ ચાલો તો ત્સુકિજી નામના દુનિયાના સૌથી મોટા સી ફૂડ બજારે જઈ શકાય. આ બજારમાં રોજ 2400 ટન જેટલું સી ફૂડ વેચાવા આવે છે, જેમાં નંગદીઠ 10 હજાર અમેરિકી ડૉલરના ભાવે વેચાતી મોંઘીદાટ માછલી બ્લુફિન ટુનાનો પણ સમાવેશ થાય છે. અહીં સવારે પાંચ વાગે લિલામ શરૂ થાય છે, જેમાં પ્રવેશ મર્યાદિત છે. જો કે તમે એ બજારમાં ગમે ત્યારે ટહેલવા જઈ શકો છો અને બન્ને બાજુ બેઠેલા ફેરિયાઓથી ધમધમતા બજારનો માહોલ માણી શકો છો. એ એક અનોખો અનુભવ છે.